**PROIECT JUDEȚEAN**

***Literatura – CREAȚIE ȘI SENSIBILITATE***

**Ediția a II-a, 2023-2024**

**Regulament de participare**

 **SecȚiunea 1. Concurs județean- participare directă- *Pe* *aripile* *creației*– 30 martie 2024**

 Concursul se va desfășura la Şcoala Gimnazială, Sat Măgura (unitate cu PJ), comuna Mihăeşti, județul Vȃlcea, pe data de 30 martie 2024.

 Accesul elevilor în săli va fi permis de la ora 8:30 până la ora 9.00, aceştia fiind dirijați de către asistenți spre locul destinat, conform repartizării care se va afișa pe site-ul Școlii Gimnaziale, Sat Măgura, <https://scoalamagura.ro/>, pe data de 29 martie 2024. Durata probei va fi de 2 ore, de la 9.00 la 11.00. Elevii vor putea să părăsească sala după o oră.

 Elevii vor susține o evaluare scrisă pe baza unui fragment de text literar la prima vedere. La Subiectul I, vor fi formulate cerințe prin care concurenții vor dovedi înțelegerea textului, conform programei aferente fiecărui nivel de studiu. La Subiectul al II-lea, elevii vor avea de realizat o continuare a textului citat, dovedindu-și măiestria artistică prin crearea unei poezii sau a unei narațiuni.

 Concursul se va organiza pe cicluri și clase: primar (clasele a II-a, a III-a, a IV-a) şi gimnazial ( clasele a V-a, a VI-a, a VII-a, a VIII-a).

Jurizarea lucrărilor se va face, conform baremului, de către comisia desemnată. Decizia juriului este incontestabilă.

 Se vor da premiile I, II, III și mențiune pentru fiecare nivel, ȋn limita a 25% din numărul participanţilor.

 Fiecare elev va primi diplomă de participare, iar profesorii care i-au pregătit, adeverință de îndrumător al echipei de elevi, de voluntariat etc.

 **SecȚiunea 2. Concurs de eseuri - participare indirectă - *Literatura - drumul meu spre viitor*, clasele V – VIII (**Elaborarea unor eseuri care surprind informaţii despre scriitori şi operele lor, idei poetice, teme literare etc.)

 Lucrările se vor realiza fie cu scris de mână, lizibil și caligrafic (trimise scanat PDF), fie tehnoredactate. Redactarea lucrărilor se va face pe format A4, pe o singură parte, la 1 rând, cu margini egale de 20 mm (text aliniat Justified), titlul va fi scris cu majuscule (Times New Roman, Bold, 14), centrat, iar la două rânduri de titlu se va scrie numele elevului și numele profesorului îndrumător (Times New Roman, 12). La două rânduri de numele elevului, se va scrie textul (Times New Roman, 12). Mărimea lucrării va fi de maximum 2 pagini.

 **SECȚIUNEA 3. Creaţie plastică - participare indirectă- *Micul artist*, preşcolari – cls. a VIII– a (** desene, picturi, colaje şi alte lucrări grafice care au ca temă opere/ personaje din literatura romȃnă)

 Lucrările vor fi trimise prin poștă sau prin e-mail (scanate PDF), la adresa simpozion\_sc.magura@yahoo.com, împreună cu fișa de înscriere şi acordul de parteneriat semnat şi stampilat.

 Creaţiile se pot executa pe foi de desen A4 sau A3, fără contur (nu se acceptă desene colorate pe un contur printat/ desenat).

 Lucrările trimise prin poştă vor avea lipită pe spate, ȋn colţul de jos, dreapta, o etichetă scrisă cu Arial, Bold, 12, care va conține:

**Titlul lucrării: ...**

**Numele și prenumele autorului: ...**

**Vârsta: ...**

**Școala de proveniență: ... .**

 Lucrările trimise prin e-mail vor fi scanate şi trimise ȋn fişiere JPG. Fiecare lucrare/ fișier JPG va fi denumit: Titlul lucrării Numele și prenumele autorului Vârsta. Toate lucrările vor fi trimise ȋntr-un singur e-mail, ȋmpreună cu fişa de ȋnscriere şi acordul de parteneriat semnat şi ştampilat.

 **Simpozion interjudeţean - participare indirectă - *Literatura -creație și sensibilitate*, cadre didactice**

Tema: *Literatura ȋn învăţământul românesc*

 Toate lucrările vor fi trimise prin poştă ( Școala Gimnazială, Sat Buleta, comuna Mihăești, strada Primăriei, nr.1, județul Vâlcea) sau pe e-mail, la adresa: simpozion\_sc.magura@yahoo.com, alături de fişa de ȋnscriere și acordul de parteneriat.

 Lucrările vor avea maximum 2 pagini și se vor redacta în format A4, Times New Roman, cu diacritice, corp literă 12, la un rând, cu margini egale de 2 cm, text aliniat Justified. Titlul va fi scris cu majuscule (Times New Roman, 14, Bold). La două rânduri de titlu se va scrie numele cadrului didactic/ cadrelor didactice (Times New Roman, 14, Bold). La două rânduri de datele de identificare se va scrie conţinutul lucrării. Bibliografia se va consemna la sfârșit.

 Textul va fi scris cu diacritice și va fi corect redactat, respectând normele privind drepturile de autor.

 Fiecare participant va primi diplomă de participare și adeverință pentru schimb de experiență.

 **Un profesor poate înscrie la secțiunea 1 - *Concurs* - maximum 3 elevi și la secțiunile 2 și 3, maximun 3 elevi/secțiune. La secțiunea *Simpozion* poate participa cu o singură lucrare.**

 **O lucrare pentru simpozion poate avea unul sau doi autori și nu va depăși numărul de pagini.**

 **Lucrările ( indiferent de secțiune) nu se restituie și devin propietatea organizatorilor, putand fi utilizate doar pentru promovarea concursului.**

 **Lucrările trimise prin poştă vor fi însoțite de fișa de înscriere, acordul de parteneriat și un plic A4 timbrat și autoadresat ( dacă se dorește primirea diplomelor și adeverințelor în format letric, prin poștă), până la data de 22 martie 2024, data poștei.**

 **Diplomele și adeverințele  vor fi trimise până la finalul lunii  iulie 2024 fiecărui cadru didactic participant (prin poștă sau scanat PDF pe adresa de e-mail).**

 **NU SE PERCEPE TAXĂ DE PARTICIPARE!**